CELEX: 62011CN0395
Language: et
Date: 2011-07-27 00:00:00
Title: Kohtuasi C-395/11: Eelotsusetaotlus, mille on esitanud Bundesfinanzhof (Saksamaa) 27. juulil 2011 — BLV Wohn- und Gewerbebau GmbH versus Finanzamt Lüdenscheid

22.10.2011   
            
            
               ET
            
            
               Euroopa Liidu Teataja
            
            
               C 311/18
            
         Eelotsusetaotlus, mille on esitanud Bundesfinanzhof (Saksamaa) 27. juulil 2011 — BLV Wohn- und Gewerbebau GmbH versus Finanzamt Lüdenscheid
   (Kohtuasi C-395/11)
   2011/C 311/29
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonikaebuse esitaja: BLV Wohn- und Gewerbebau GmbH
   
      Vastustaja kassatsioonimenetluses: Finanzamt Lüdenscheid
   
      Menetlusse kaasatud isik: Rolf & Co. OHG
   
      Eelotsuse küsimused
   
   
               1.
            
            
               Kas ehitustööde mõiste nõukogu otsuse 2004/290/EÜ (1) artikli 2 punkti 1 tähenduses hõlmab lisaks teenustele ka tarneid?
            
         
               2.
            
            
               Juhul, kui nõukogu otsusega antud luba käsitada teenusesaajat ja kauba soetajat maksukohustuslasena, laieneb ka tarnetele:
               Kas loa saanud liikmesriigil on õigus rakendada luba vaid osaliselt teatud alamgruppide nagu üksikute ehitustööde liikide puhul või teatud teenusesaajatele ja kauba soetajatele tehtavate tööde puhul?
            
         
               3.
            
            
               Juhul, kui liikmesriigil on õigus alamgruppe moodustada: kas liikmesriigile on seatud piiranguid alamgruppide moodustamisel?
            
         
               4.
            
            
               Juhul, kui liikmesriigil puudub õigus üldse moodustada alamgruppe (vt punkt 2) või see õigus puudub, kuna ei järgitud piiranguid (vt punkt 3):
               
                           a)
                        
                        
                           Millised on alamgruppide õigusvastase moodustamise õiguslikud tagajärjed?
                        
                     
                           b)
                        
                        
                           Kas alamgruppide õigusvastane moodustamine toob kaasa olukorra, et siseriikliku õiguse sätet ei saa kohaldada ainult üksikute maksukohustuslaste osas või ei saa seda üldse kohaldada?
                        
                     
         
      (1)  Nõukogu 30. märtsi 2004. aasta otsus 2004/290/EÜ, millega lubatakse Saksamaal kohaldada meedet, mis kaldub kõrvale direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta, artiklist 21 (ELT L 94, lk 59).